Z A P I S N I K
29. sjednice Vijeća Gradske četvrti Trnje, održane 23. listopada 2023. s početkom u 18:05 sati, u prostoru mjesne samouprave, Mjesni odbor Vrbik, Ulica Lavoslava Ružičke 26.
Nazočni članovi Vijeća: Petar Anić Božić, Petra Bušelić, Vladimir Dimić, Goran Đulić,  Zvonimir Glavaš, Šime Kovač, Viktor Kozar, Vesna Kušanić, Frana Laća, Mladen Perica, Rudolf Pristovnik, Marija Prša i Krešimir Rotim.
Nenazočni članovi Vijeća: Almasa Filipović i Vedran Mihelčić.
Ostali nazočni: Martina Jakovina – voditeljica Područnog odsjeka Trnje i Daniela Vuković – stručna referentica u PO Trnje. 
Predsjednik utvrđuje da je na sjednici nazočno 13 od 15 članova Vijeća te Vijeće može pravovaljano raspravljati i odlučivati, otvara 29. sjednicu Vijeća. Poziva prisutne da minutom šutnje odaju počast preminulom članu Vijeća Mjesnog odbora Staro Trnje, gosp. Ivan Bobinac.
Predsjednik otvara raspravu o zapisniku 28. sjednice Vijeća.
Predsjednik zaključuje raspravu i daje na glasovanje prihvaćanje zapisnika 28. sjednice. 

Vijeće 
je jednoglasno prihvatilo zapisnik 28. sjednice.
Predsjednik otvora  raspravu o predloženom dnevnom redu.

Predsjednik zaključuje raspravu i daje na glasovanje predloženi dnevni red.

Vijeće 
je jednoglasno prihvatilo sljedeći

D N E V N I  R E D :
	1. 
	Prijedlog odluke o donošenju UPU Savska ulica – Prisavlje,

	2. 
	Nacrt prijedloga odluke o izradi izmjena i dopuna Prostornog plana Grada Zagreba,

	3. 
	Nacrt prijedloga odluke o financiranju mjesne samouprave,

	4. 
	Izmjena Plana komunalnih aktivnosti Gradske četvrti Trnje u 2023.,

	5. 
	Plan potreba za aktivnostima, programima i projektima unapređenja kvalitete života građana,

	6. 
	Zagiland - postavljanje pokretne naprave - luna parka na površinu javne namjene u Zagrebu, Prisavlje - kod Chromosova igrališta - promjena termina korištenja,

	7. 
	Komunalna problematika,

	8. 
	Pitanja i prijedlozi.



Ad 1.
Prijedlog odluke o donošenju UPU Savska ulica – Prisavlje,
Predsjednik daje uvodno obrazloženje te otvara raspravu.
Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo  
ZAKLJUČAK

o davanju mišljenja o Prijedlogu odluke o donošenju Urbanističkog plana uređenja Savska ulica – Prisavlje.
Zaključak se prilaže zapisniku.
Ad 2.
Nacrt prijedloga odluke o izradi izmjena i dopuna Prostornog plana Grada 

Zagreba,
Predsjednik daje uvodno obrazloženje te otvara raspravu.
Predsjednik zaključio je raspravu i dao na glasovanje Prijedlog zaključka.

Vijeće 
je većinom glasova (12 „ZA“ i 1 „SUZDRŽAN“) donijelo 
Z A K LJ U Č A K

o davanju mišljenja o Nacrtu prijedloga odluke o izradi izmjena i dopuna Prostornog plana Grada Zagreba.
Zaključak se prilaže zapisniku.

Ad 3.
Nacrt prijedloga odluke o financiranju mjesne samouprave,
Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedlog zaključka.

Vijeće 
je većinom glasova (11 „ZA“ i 2 „SUZDRŽANA“) donijelo 
Z A K LJ U Č A K

o davanju mišljenja o Nacrtu prijedloga odluke o financiranju mjesne samouprave.
Zaključak se prilaže zapisniku.
Ad 4. 
Izmjena Plana komunalnih aktivnosti Gradske četvrti Trnje u 2023.,
Predsjednik daje uvodno obrazloženje te otvara raspravu.
U raspravi sudjeluje Petra Bušelić.

Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo  
Z A K LJ U Č A K

o izmjenama Plana komunalnih aktivnosti Gradske četvrti Trnje u 2023.

Zaključak se prilaže zapisniku.

Ad 5.
Plan potreba za aktivnostima, programima i projektima unapređenja kvalitete 

života građana,
Predsjednik daje uvodno obrazloženje te otvara raspravu.
U raspravi sudjeluju: Frana Laća, Šime Kovač, Vesna Kušanić, Petra Bušelić, Mladen Perica i  Rudolf Pristovnik.
Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo 
ZAKLJUČAK

o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana.
Zaključak se prilaže zapisniku.
Ad 6.
Zagiland - postavljanje pokretne naprave - luna parka na površinu javne namjene 

u Zagrebu, Prisavlje - kod Chromosova igrališta - promjena termina korištenja,
Predsjednik daje uvodno obrazloženje te otvara raspravu.
U raspravi sudjeluje Petra Bušelić.

Predsjednik zaključio je raspravu i dao na glasovanje Prijedlog zaključka.

Vijeće 
je većinom glasova (12 „ZA“ i 1 „PROTIV“) donijelo 
Z A K LJ U Č A K

o davanju mišljenja o zahtjevu za postavljanje pokretne naprave – luna parka na površinu javne namjene – Prisavlje – kod Chromosovog igrališta, k.č. 5353/2 k.o. Trnje.

Zaključak se prilaže zapisniku.

Ad 7.
Komunalna problematika,
Predsjednik daje uvodno obrazloženje te otvara raspravu.
U raspravi sudjeluju: Šime Kovač, Krešimir Rotim, Petra Bušelić i  Rudolf Pristovnik.
Predsjednik zaključio je raspravu i dao na glasovanje Prijedloge zaključaka.

Vijeće 
je jednoglasno donijelo 
Z A K LJ U Č A K

o postavljanju betonskih kugli za sprječavanje parkiranja na nogostupu,

Z A K LJ U Č A K

o obilježavanju pješačkog prijelaza na zapadnom kolniku Cvjetne ceste, k.č. 4649/5 k.o. Trnje,

Z A K LJ U Č A K

o postavljanju fleksibilnih cestovnih stupića na pločnik u Starotrnjanskoj ulici između k.b. 39 i k.b. 51,
Z A K LJ U Č A K

o prijedlozima za rješavanje prometne problematike na području Mjesnog odbora Veslačko naselje,
Z A K LJ U Č A K

o postavljanju klamerica uz zelene površine na Trnjanskoj cesti, od brojeva 1 do 7,
Z A K LJ U Č A K

o postavljanju prometnog znaka „zabrana zaustavljanja i parkiranja osim vozila stanara“ u Ulici Ljubomira Marakovića
i
Z A K LJ U Č A K

o postavljanju gibljivih stupića na križanju Bosutske i Sprečke ulice i Bosutske i Ukrinske ulice.
Zaključci se prilažu zapisniku.

Ad 8. Pitanja i prijedlozi.
Član Vijeća Vladimir Dimić informira prisutne o izvršenoj sadnji drveća u dvorištu OŠ Jure Kaštelana.
Član Vijeća Šime Kovač ponovno postavlja pitanje u vezi parkiranja u Novskoj ulici.

Predsjednik odgovara da će se ponovno poslati upit.

Članica Vijeća Marija Prša predlaže da se komisijski očevidi organiziraju nakon radnog vremena.

Potpredsjednica Vijeća Petra Bušelić postavlja pitanje u svezi k.č. 801 k.o. Trnje, odnosno zanima je da li je pokrenut postupak upisa vlasništva u korist Grada Zagreba.
Članica Vijeća Frana Laća postavlja pitanje neredovitog odvoza plastike i papira.

Član Vijeća Vladimir Dimić smatra da stanari Novske ulice predugo čekaju na uvođenje parkirne zone. Također podsjeća na problematiku kod k.br. 16 i 18, postava stupića i znaka zabrane parkiranja. Predlaže postavljanje znaka zabrane dovođenja pasa u Park Marije Ružičke Strozzi. Predsjednik sugerira da se o navedenim problemima obavijeste Vijeća Mjesnih odbora.
Potpredsjednica Vijeća Petra Bušelić pita kada će biti donesen Plan komunalnih aktivnosti za 2024. Predsjednik odgovara da za sada nije definiran rok za donošenje plana.
Predsjednik zaključuje sjednicu.
Sjednica je završila u 18:56.
KLASA:024-08/23-002/266
UR.BROJ:251-13-11-17/005-23-3
Zagreb, 23. listopada 2023.
ZAPISNIK IZRADILA:

Daniela Vuković, v.r.         


                                       PREDSJEDNIK

Vijeća Gradske četvrti Trnje
Goran Đulić, v.r.

